Komission päätös,

tehty 30 päivänä lokakuuta 2001,

tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/740/EY muuttamisesta

(tiedoksiannettu numerolla K(2001) 3378)

(ETA:n kannalta merkityksellinen teksti)

(2001/763/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,

ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,

sekä katsoo seuraavaa:

(1) Komissio on toteuttanut suojatoimenpiteitä Yhdistyneessä kuningaskunnassa esiintyneen suu- ja sorkkataudin vuoksi. Näitä toimenpiteitä on muutettu useita kertoja, ja viimeksi ne kodifioitiin päätöksellä 2001/740/EY(4) tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa.

(2) Joissakin liitteessä III luetelluissa Ison-Britannian kreivikunnissa ei ole esiintynyt suu- ja sorkkatautia tämän epidemian aikana, ja luetteloon sisällytetään kreivikuntia, jotka ovat olleet tautivapaita yli kolme kuukautta. Tämän vuoksi on tarkoituksenmukaista laajentaa aluetta, jolta tietynlaisen lihan lähettäminen on sallittua, ja sisällyttää sallittujen tuotteiden luetteloon sianlihan lisäksi myös muiden kotieläinten lihaa sekä suu- ja sorkkataudille alttiisiin lajeihin kuuluvien tarhattujen ja luonnonvaraisten riistaeläinten lihaa.

(3) Neuvoston direktiivi 92/45/ETY(5), sellaisena kuin se on viimeksi muutettuna direktiivillä 97/79/EY(6), koskee kansanterveyttä ja eläinten terveyttä koskevia ongelmia luonnonvaraisen riistan tappamisessa ja tällaisen riistan lihan markkinoille saattamisessa.

(4) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 4 ja 5 päivänä joulukuuta 2001, ja toimenpiteitä mukautetaan tarvittaessa.

(5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 2001/740/EY seuraavasti:

1) Muutetaan 2 artikla seuraavasti:

a) Korvataan 2 kohdan c alakohdan ensimmäisen luetelmakohdan ensimmäinen virke seuraavasti: "- silloin kun tämän päätöksen säännösten mukaisesti lähetettäväksi hyväksyttyä lihaa käsitellään, tässä laitoksessa ei koskaan käsitellä muuta kuin a alakohdassa kuvattua tuoretta lihaa tai liitteessä I lueteltujen alueiden ulkopuolella kasvatetuista ja teurastetuista eläimistä saatua tuoretta lihaa tai 2 kohdan d alakohdan säännösten mukaisesti kasvatettujen ja teurastettujen eläinten tuoretta lihaa."

b) Korvataan 2 kohdan c alakohdan toinen luetelmakohta seuraavasti: "- kaikessa tällaisessa tuoreessa lihassa on oltava neuvoston direktiivin 64/433/ETY liitteessä I olevan XI luvun mukainen terveysmerkintä tai jos kyseessä on suu- ja sorkkataudille alttiisiin lajeihin kuuluvien tarhattujen riistaeläinten liha, direktiivin 91/495/ETY liitteessä I olevan III luvun mukainen terveysmerkintä, tai jos kyseessä on suu- ja sorkkataudille alttiisiin lajeihin kuuluvien luonnonvaraisten riistaeläinten lihaa, direktiivin 92/45//ETY liitteessä I olevan VII luvun mukainen terveysmerkintä."

c) Korvataan 2 kohdan d alakohta seuraavasti: "d) nauta-, lammas-, vuohi- ja sikaeläinten tuoreeseen lihaan ja suu- ja sorkkataudille alttiisiin lajeihin kuuluvien tarhattujen riistaeläinten tuoreeseen lihaan seuraavin edellytyksin:

- lihan on oltava peräisin eläimistä, jotka on kasvatettu liitteen III asianomaisessa sarakkeessa kutakin lihaluokkaa varten täsmennetyillä alueilla,

- Yhdistyneen kuningaskunnan toimivaltaiset eläinlääkintäviranomaiset hyväksyvät tällaisen lihan lähettämisen,

- liitteessä III luetellussa kreivikunnassa ei ole viimeisten 90 vuorokauden aikana esiintynyt suu- ja sorkkatautia,

- eläimet ovat olleet teurastamoon kuljettamista edeltäneiden 30 vuorokauden ajan tai jos kyseessä ovat tarhatut riistaeläimet, tilalla tapahtuneeseen teurastukseen asti, toimivaltaisen eläinlääkintäviranomaisen valvonnassa yhdellä ainoalla tilalla, joka sijaitsee liitteessä III mainitulla alueella ja jonka ympärillä ei ainakaan 10 kilometrin säteellä ole esiintynyt suu- ja sorkkatautia viimeisten 30 vuorokauden aikana,

- suu- ja sorkkataudille alttiiden lajien eläimiä ei ole tuotu neljännessä luetelmakohdassa tarkoitetulle tilalle lastaamista edeltäneiden 30 vuorokauden aikana tai jos kyseessä ovat tarhatut riistaeläimet, ennen tilalla tapahtunutta teurastusta, lukuun ottamatta sikoja, jotka tulevat hankintatilalta, joka täyttää kolmannessa luetelmakohdassa säädetyt vaatimukset, missä tapauksessa tämä aika voidaan lyhentää seitsemäksi vuorokaudeksi,

- eläimet tai jos kyseessä ovat tilalla teurastetut tarhatut riistaeläimet, ruhot, on kuljetettu neljännessä luetelmakohdassa tarkoitetulta tilalta virallisessa valvonnassa suoraan nimettyyn, liitteessä III luetellulla alueella sijaitsevaan teurastamoon kuljetusvälineissä, jotka on puhdistettu ja desinfioitu ennen lastaamista,

- eläimet on teurastettu alle vuorokauden kuluessa niiden teurastamoon saapumisesta erillään sellaisista eläimistä, joiden lihan lähettäminen liitteessä I luetelluilta alueilta ei ole sallittua,

- virkaeläinlääkärin teurastamossa tai jos kyseessä on tarhattujen riistaeläinten tilalla tapahtuva teurastus, luonnonvaraisten eläinten keräyskeskuksessa, tekemässä tutkimuksessa ei ole löytynyt näyttöä suu- ja sorkkataudin kliinisistä eikä kuolemanjälkeisistä merkeistä,

- tällaisista eläimistä saatu liha säilytettiin laitoksessa vähintään vuorokauden teurastuksen jälkeen,

- kaikessa tällaisessa tuoreessa lihassa on oltava neuvoston direktiivin 64/433/ETY liitteessä I olevan XI luvun mukainen terveysmerkintä tai jos kyseessä ovat tarhatut riistaeläimet, direktiivin 91/495/ETY liitteessä I olevan III luvun mukainen terveysmerkintä,

- laitos toimii tiukan eläinlääkinnällisen valvonnan alaisena,

- jos laitoksessa on diagnosoitu suu- ja sorkkatauti, lihan valmistaminen lähetettäväksi liitteessä I lueteltujen alueiden ulkopuolelle sallitaan ainoastaan sen jälkeen kun kaikki laitoksessa olevat eläimet on teurastettu, kaikki liha ja kuolleet eläimet on viety pois ja kun on kulunut vähintään vuorokausi mainitun laitoksen virkaeläinlääkärin valvonnassa tapahtuneen puhdistuksen ja desinfioinnin loppuun saattamisesta,

- tuore liha on merkittävä selkeästi, ja se on pidettävä kuljetuksen ja varastoinnin ajan erillään lihasta, jonka lähettäminen liitteessä I mainittujen alueiden ulkopuolelle ei ole sallittua,

- toimivaltainen eläinlääkintäviranomainen valvoo edellä mainittujen edellytysten noudattamista sellaisten eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista."

d) Lisätään 2 kohtaan uudet alakohdat seuraavasti: "e) suu- ja sorkkataudille alttiisiin lajeihin kuuluvien luonnonvaraisten riistaeläinten tuoreeseen lihaan seuraavin edellytyksin:

- lihan on oltava peräisin luonnonvaraisista riistaeläimistä, jotka on tapettu liitteen III asianomaisessa sarakkeessa kutakin lihaluokkaa varten täsmennetyillä alueilla,

- Yhdistyneen kuningaskunnan toimivaltaiset eläinlääkintäviranomaiset hyväksyvät tällaisen lihan lähettämisen,

- liitteessä III luetellussa kreivikunnassa ei ole viimeisten 90 vuorokauden aikana esiintynyt suu- ja sorkkatautia,

- liha on peräisin eläimistä, jotka tapettiin vähintään 20 kilometrin päässä liitteeseen III kuulumattomilta alueilta,

- eläinten tappamisen jälkeen ruhot kuljetettiin kuljetusvälineessä, joka oli puhdistettu ja desinfioitu ennen lastaamista, suoraan laitokseen, joka voi olla joko luonnonvaraisen riistan keräyskeskus tai hyväksytty jalostuslaitos, jäähdytettäviksi,

- virkaeläinlääkärin laitoksessa tekemässä post mortem -tarkastuksessa ei havaittu suu- ja sorkkataudin aiheuttamia vaurioita,

- tällaisista eläimistä saatu liha säilytettiin laitoksessa vähintään vuorokauden ajan post mortem- tarkastuksen jälkeen,

- liha käsiteltiin liitteessä III luetellulla alueella sijaitsevassa laitoksessa,

- kaikissa tuotantovaiheissa lihaa käsiteltiin, varastoitiin ja kuljetettiin neuvoston direktiivin 92/45/ETY vaatimusten mukaisesti,

- kaikessa tällaisessa tuoreessa lihassa on oltava neuvoston direktiivin 92/45/ETY liitteessä I olevan VII luvun säännösten mukainen terveysmerkintä,

- laitos toimii tiukan eläinlääkinnällisen valvonnan alaisena,

- jos laitoksessa on diagnosoitu suu- ja sorkkatauti, lihan valmistaminen lähetettäväksi liitteessä I lueteltujen alueiden ulkopuolelle sallitaan ainoastaan sen jälkeen kun kaikki laitoksessa olevat eläimet on teurastettu, kaikki liha ja kuolleet eläimet on viety pois ja kun on kulunut vähintään vuorokausi mainitun laitoksen virkaeläinlääkärin valvonnassa tapahtuneen puhdistuksen ja desinfioinnin loppuun saattamisesta,

- tuore liha on merkittävä selkeästi, ja se on pidettävä kuljetuksen ja varastoinnin ajan erillään lihasta, jonka lähettäminen liitteessä I mainittujen alueiden ulkopuolelle ei ole sallittua,

- toimivaltainen eläinlääkintäviranomainen valvoo edellä mainittujen edellytysten noudattamista sellaisten eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista;

f) liitteessä I luettelemattomilla alueilla sijaitsevista lihanleikkaamoista saatuun tuoreeseen lihaan, joka on tarkoitus saattaa markkinoille Isossa-Britanniassa, seuraavin edellytyksin:

- liha on peräisin liitteessä I luetelluilla alueilla kasvatetuista ja teurastetuista eläimistä,

- liha säilytettiin liitteessä I luetellulla alueella sijaitsevassa teurastamossa vähintään vuorokauden teurastuksen jälkeen,

- toimivaltaiset viranomaiset ovat hyväksyneet tällaista lihaa jalostavat leikkaamot ainoastaan Yhdistyneeseen kuningaskuntaan lähetettäväksi tarkoitetun tuoreen lihan tuotantoon,

- kaikki tällainen liha on kuljetettava, varastoitava ja jalostettava erillään lihasta, jonka lähettäminen liitteessä I mainittujen alueiden ulkopuolelle sallitaan, ja siinä on oltava päätöksen 2001/304/EY mukainen terveysmerkintä,

- kaikki liitteessä I luetelluilta alueilta peräisin oleva liha, jota käsitellään kolmannessa luetelmakohdassa tarkoitetuissa leikkaamoissa, voidaan saattaa markkinoille ainoastaan liitteessä I luetelluilla alueilla,

- laitokset toimivat tiukan eläinlääkinnällisen valvonnan alaisena,

- toimivaltainen eläinlääkintäviranomainen valvoo edellä mainittujen edellytysten noudattamista sellaisten eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista."

2) Korvataan 3 artiklan 3 kohdan b alakohdan ensimmäinen alakohta seuraavasti: "lihavalmisteisiin, jotka on tuotettu laitoksissa, jotka samaan aikaan, kun liitteessä I lueteltujen alueiden ulkopuolelle lähetettäväksi hyväksyttyä lihaa jalostettiin, täyttivät seuraavat edellytykset:"

3) Korvataan 6 artiklan 3 kohdan c alakohdan seitsemäs luetelmakohta seuraavasti: "- pakastettua siemennestettä on pidetty ennen lähettämistä varastoituna vähintään 30 päivän ajan heti keräämisen jälkeen, ja tämän ajanjakson aikana yhdessäkään sillä keräysasemalla, jolla luovuttajasonnia tai -karjua on pidetty, olleessa eläimessä ei ole ilmennyt suu- ja sorkkataudin merkkejä,"

4) Korvataan liite III tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 30 päivänä lokakuuta 2001.

Komission puolesta

David Byrne

Komission jäsen

(1) EYVL L 224, 18.8.1990, s. 29.

(2) EYVL L 62, 15.3.1993, s. 49.

(3) EYVL L 395, 30.12.1989, s. 13.

(4) EYVL L 277, 20.10.2001, s. 30.

(5) EYVL L 268, 14.9.1992, s. 35.

(6) EYVL L 24, 30.1.1998, s. 31.

LIITE

"LIITE III

>TAULUKON PAIKKA>

ADNS= Animal Disease Notification System Code (Eläintautien ilmoitusjärjestelmän koodi) (Päätös 2000/807/EY)

GIS= hallintoyksikön koodi

B= nautaeläinten lihaa

S/G= lampaan- ja vuohenlihaa

P= sianlihaa

FG= suu- ja sorkkataudille alttiisiin lajeihin kuuluvat tarhatut riistaeläimet

WG= suu- ja sorkkataudille alttiisiin lajeihin kuuluvat luonnonvaraiset riistaeläimet"